recursal/SuperWikiNEXT-32B huggingface dataset:
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

बड़े ग़ुलाम अली ख़ान
**उस्ताद बड़े ग़ुलाम अली ख़ां** (२ अप्रैल १९०२- २३ अप्रैल १९६८) हिन्दुस्तानी शास्त्रीय संगीत के पटियाला घराने के गायक थे। उनकी गणना भारत के महानतम गायकों व संगीतज्ञों में की जाती है। इनका जन्म लाहौर के निकट कसूर नामक स्थान पर पाकिस्तान में हुआ था, पर इन्होने अपना जीवन अलग समयों पर लाहौर, बम्बई, कोलकाता और हैदराबाद में व्यतीत किया। प्रसिद्ध ग़जल गायक गुलाम अली इनके शिष्य थे। इनका परिवार संगीतज्ञों का परिवार था। बड़े गुलाम अली खां की संगीत की दुनिया का प्रारंभ सारंगी वादक के रूप में हुआ बाद में उन्होंने अपने पिता अली बख्श खां, चाचा काले खां और बाबा शिंदे खां से संगीत के गुर सीखे। इनके पिता महाराजा कश्मीर के दरबारी गायक थे और वह घराना "कश्मीरी घराना" कहलाता था। जब ये लोग पटियाला जाकर रहने लगे तो यह घराना "पटियाला घराना" के नाम से जाना जाने लगा। अपने सधे हुए कंठ के कारण बड़े गुलाम अली खां ने बहुत प्रसिद्ध पाई। सन १९१९ के लाहौर संगीत सम्मेलन में बड़े गुलाम अली खां ने अपनी कला का पहली बार सार्वजनिक प्रदर्शन किया। इसके कोलकाता और इलाहाबाद के संगीत सम्मेलनों ने उन्हें देशव्यापी ख्याति दिलाई। उन्होंने अपनी बेहद सुरीली और लोचदार आवाज तथा अभिनव शैली के बूते ठुमरी को एकदम नये अंदाज में ढाला जिसमें लोक संगीत की मिठास और ताजगी दोनों मौजूद थी। संगीत समीक्षकों के अनुसार उस्ताद खां ने अपने प्रयोगधर्मी संगीत की बदौलत ठुमरी की बोल बनाव शैली से परे जाकर उसमें एक नयी ताजगी भर दी। उनकी इस शैली को ठुमरी के पंजाब अंग के रूप में जाना जाता है। वे अपने खयाल गायन में ध्रुपद, ग्वालियर घराने और जयपुर घराने की शैलियों का खूबसूरत संयोजन करते थे। बड़े गुलाम अली खां के मुँह से एक बार "राधेश्याम बोल" भजन सुनकर महात्मा गाँधी बहुत प्रभावित हुए थे। मुगले आजम फिल्म में तानसेन पात्र के लिए उन्होंने ही अपनी आवाज़ दी थी। भारत सरकार ने १९६२ ई. में उन्हें "पद्मभूषण" से सम्मानित किया था। २३ अप्रैल १९६८ ई. को बड़े गुलाम अली खां का देहावसान हो गया।

हस्ताक्षर
---------

इन्हें भी देखें
---------------

* गुलाम अली

सन्दर्भ
-------

1. ↑  "अल्लाह का नूर बरसाने वाली गायकी". वेबदुनिया. मूल से 19 जून 2008 को पुरालेखित. अभिगमन तिथि २३ नवंबर २००९. `|access-date=` में तिथि प्राचल का मान जाँचें (मदद)
2. ↑  "लोचदार मिठास भरी आवाज के धनी थे बड़े गुलाम अली". समय लाइव. अभिगमन तिथि २४ नवंबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
3. ↑  *भारतीय चरित कोश*. दिल्ली: शिक्षा भारती, मदरसा रोड, कश्मीरी गेट, दिल्ली-११०००६. २००९. पृ॰ ५०८. अभिगमन तिथि २२ नवंबर २००९. `|firstlast=` missing `|lastlast=` in first (मदद)

| * दे
* वा
* सं
भारत १९६२ में पद्म भूषण धारक पद्म भूषण |
| --- |
| **कला:**बड़े गुलाम अली खां  •  **चिकित्सा**कर्नल महाकाली सीताराम राव  •  कर्नल रामस्वामी दुरइस्वामी अय्यर  •  दुखन राम  •  जाल रतनजी पटेल  •  प्रेमचंद ढांढा  •  रघुनाथ शरन  •  संतोष कुमार सेन  •  सुदांशु शोभन मैत्रा  •  **प्रशा:**दौलत सिंह कोठारी  •  तरलोक सिंह  •  **विज्ञान:**राधा कमल मुखर्जी  •  **समाज**सीताराम सेकसरिया  •  सौंदरम रामचंद्रन  •  ताराबाई मोदक  •  **उपक्रम:**मोटूरी सत्यनारायण  •  शुभिंद्रनाथ मुखर्जी  •  मिठान जमशेद लाम  •  **साहित्य:**रामचंद्र नारायण दांडेकर  •  शिशिर कुमार मित्रा  •  वेंकटरामा राघवन  •  आसफ अली असगर फैज़ी  •  ज्ञानेश चंद्र चटर्जी  •  जाफर अली खान  •  नारायण सीताराम फड़के  •  नियाज़ मुहम्मद फतेहपुरी  •  राधिका रमण प्रसाद सिन्हा  •  |
**अवधारणा** या **संकल्पना** या **संप्रत्यय** (concept) भाषा दर्शन का शब्द है जो संज्ञात्मक विज्ञान, तत्त्वमीमांसा एवं मस्तिष्क के दर्शन से सम्बन्धित है। इसे 'अर्थ' की संज्ञात्मक ईकाई, एक अमूर्त विचार, या मानसिक प्रतीक के तौर पर समझा जाता है। 

अवधारणा के अंतर्गत की वस्तुओं तथा परिघटनाओं का संवेदनात्मक सामान्यीकृत बिंब, जो वस्तुओं तथा परिघटनाओं की ज्ञानेंद्रियों पर प्रत्यक्ष संक्रिया के बिना चेतना में बना रहता है तथा पुनर्सृजित होता है। यद्यपि अवधारणा व्यष्टिगत संवेदनात्मक परावर्तन का एक रूप है फिर भी मनुष्य में सामाजिक रूप से निर्मित मूल्यों से उसका अविच्छेद्य संबंध रहता है। अवधारणा भाषा के माध्यम से अभिव्यक्त होती है, उसका सामाजिक महत्त्व होता है और उसका सदैव बोध किया जाता है। अवधारणा चेतना का आवश्यक तत्त्व है, क्योंकि वह संकल्पनाओं के वस्तु-अर्थ तथा अर्थ को वस्तुओं के बिम्बों के साथ जोड़ती है और हमारी चेतना को वस्तुओं के संवेदनात्मक बिम्बों को स्वतंत्र रूप से परिचालित करने की संभावना प्रदान करती है।

सन्दर्भ
-------

1. ↑  दर्शनकोश, प्रगति प्रकाशन, मॉस्को, १९८0, पृष्ठ-४८, ISBN: ५-0१000९0७-२

बाहरी कड़ियाँ
-------------

* E. Margolis and S. Lawrence (2006), साँचा:Sep entry
* Blending and Conceptual Integration
* Conceptual Science and Mathematical Permutations
* Concept Mobiles Latest concepts
* v:Conceptualize: A Wikiversity Learning Project
**अवधूत**, साधुओं का एक भेद (प्रकार) है। जो कि अवधूत सम्प्रदाय से होते हैं। यर सम्प्रदाय सबसे पुरानी मानी जाती हैं। स्वयं भगवान शंकर भी इसी सम्प्रदाय से थे। उसके पश्चात आदिगुरु भगवान दत्तात्रेय जी भी इसी सम्प्रदाय से थे। 

उदाहरण
खेवरा, सेवरा, पारधी, सिवसाधक, अवधूत।   

आसन मारे बैठ सब पाँच आत्मा भूत।। - जायसी

परिचय
-----

अवधूतोपनिषद् के आरंभ में 'अवधूत' शब्द की जो व्याख्या दी गई है, उससे इस पद से संकेतित व्यक्ति के वैशिष्ट्य का विवरण हो जाता है। इस उपनिषद् के अनुसार इस शब्द में आए **अ** का अक्षरत्व अथवा अक्षरपद, **व** का अर्थ वरेण्य का सर्वश्रेष्ठ पद, **धू** का अर्थ धूत संसारवर्धन अथवा सांसारिक वासनाओं का उच्छेद और **त** का अर्थ है तत्वमस्यादिलक्ष्यत्व। इस पद से विशिष्ट व्यक्ति का व्याख्यान इस उपनिषद् के अतिरिक्त अवधूतगीता, गोरक्षनाथरचित सिद्ध-सिद्धांत-पद्धति, गोरक्ष-सिद्धांत-संग्रह आदि ग्रंथों में उपलब्ध है।

"महानिर्वाणतंत्र" में प्रधानत: चार प्रकार के अवधूत कहे गए हैं :

(1) "ब्रह्मावधूत" जो किसी भी वर्ण का ब्रह्मेपासक हो और किसी भी आश्रम में हो;

(2) "शैवावधूत" जो विधिपूर्वक संन्यास ले चुका हो:

(3) "बीरावधूत" जिसके सिर के बाल दीर्घ तथा बिखरे हों, गले में हाड़ या रुद्राक्ष की माला पड़ी हो, कटि में कौपीन हो, शरीर पर भस्म या रक्तचंदन हो, हाथ में काष्ठदंड, परशु एवं डम डिग्री हो और साथ में मृगचर्म हो;

(4) "कुलावधूत" जो कुलाचार में अभिषिक होकर भी गृहस्थाश्रम में रहे।

वैष्णव संप्रदाय के अंतर्गत रामानंद के शिष्यों में भी अवधूत कहलानेवाले साधु पाए जाते हैं। इनके सिर पर बड़े-बड़े बाल रहते हैं, गले में स्फटिक की माला रहती है और शरीर पर कंथा एवं हाथ में दरियाई खप्पर दीख पड़ते हैं। बंगाल में इनके पृथक्-पृथक् अखाड़े हैं और इनमें सभी जातियों के लोग समाविष्ट होते हैं। भिक्षा के लिए जब ये गृहस्थों के द्वार पर जाते हैं तब "बीर अवधूत" नाम का स्मरण करके एकतारा या अन्य वाद्ययंत्र बजाकर गाने लग जाते हैं। ये लोग प्राय: अव्यवस्थित रूप में ही रहा करते हैं। इन्हें बंगाल में कभी-कभी 'बाउल' नाम से भी अभिहित करते हैं जो सर्वथा इनसे भिन्न वर्ग के कुछ अन्य लागों की ही वास्तविक संज्ञा है। नागपंथ में अवधूत की स्थिति अत्यंत उच्च मानी जाती है और "गोरक्ष-सिद्धांत-संग्रह" के अनुसार वह सभी प्रकार के प्रकृतिविकारों से रहित हुआ करता है। वह कैवल्य की उपलब्धि के लिए आत्मस्वरूप के अनुसंधान में निरत रहा करता है और उसकी अनुभूति निर्गुण एवं सगुण से परे होती है। गुरु दत्तात्रेय को भी अवधूत कहा जाता है और दत्तसंप्रदाय (अवधूत मत) में इसका पूर्ण विवेचन है। पश्चिमोत्तर प्रदेश में उन स्त्रियों को "अवधूती" कहते हैं जो पुरुष संन्यासी के वेश में रहकर भस्म, रुद्राक्षादि धारण करती हैं तथा साधारणत: किसी गंगागिरि नाम की वैसी ही संन्यासिन या अवधूतनी की परंपरा की समझी जाती हैं।

तांत्रिक बौद्ध साधना में ललना, रसना और अवधूती नामक तीन नाड़ियाँ प्रमुख मानी गई हैं। अवधूती सुषुम्नास्थानीय है। यह मध्यदेशीया एवं मध्य ग्राह्य-ग्राहक-विवर्जिता होती है। (ललना पज्ञा स्वभावेन रसनोपायसंस्थिता। अवधूती मध्यदेशे तु ग्राह्यग्राहकवर्जता। - अद्वयवज्रसंगह) यह धर्ममुद्रा तथा महामुद्रा की अभेदता का हेतु है। यह महासुखाश्रयसहजांनदप्रदायिका है और अद्वयस्वभावा है। बोधिचित् के मध्यवर्गीया अवधूतिका में ऊर्ध्वसंचार से भिन्न-भिन्न प्रकार के आनंदों का आस्वाद बताया जाता है।

बाहरी कड़ियाँ
-------------

* Avadhut Gita by Dattatreya
* The Avadhuta Upanishad
पं. **बाला साहेब पूछवाले** ग्वालियर घराने के ख्याल शैली के सुप्रतिष्ठित गायक थे।ग्वालियर घराने के प्रमुख गायक निम्नानुसार हुए-शंकर राव पंडित, श्री एकनाथ उर्फ माउ पंडित, राजा भैया पूछवाले, डॉ. कृष्णराव शंकर पंडित, पं. पांडुरंग उर्फ बालासाहेब पूछवाले|

जीवनी
-----

जन्म 1919 
मृत्यु 2005

### गायन शैली

ख्याल के अलावा, बाला साहेब गायन के अन्य रूपों में भी कुशल थे जैसे टप्पा, ताराना और अश्तलपिडी। ग्वालियर घराना गायकी की विशिष्ट विशेषताओं का ब्योरा उनके समकालीन शैलीगत बारीकियों की विशेषता है और सहज सौंदर्य की अपील बनाए रखने के कारण उन्हें ग्वालियर घराने के गायकी के प्रमुख गायको में से एक के रूप में चिह्नित किया गया है। उन्होंने कई वर्षों से माधव संगीत महाविद्यालय के प्रमुख के रूप में पद की शोभा बढ़ाई थी। उन्हें भारतीय शास्त्रीय संगीत में अपने उदार योगदान के लिए 'संगीत नाटक अकादमी',शिखर सम्मान सहित कई पुरस्कारों पर सम्मानित किया गया।

### समकालीन कलाकार

पं बालासाहेब पुच्छवाले ग्वालियर घराने के दिवंगत पं राजभैया पूच्छवाले के एकमात्र पुत्र और शिष्य थे। इनके समकालीन साथी कलाकार,सदाशिवराव अग्निहोत्री, पं वि एन भाखड़े और आचार्य एस ए रांजांकर थे।

सन्दर्भ
-------

1. ↑   Archived 2017-06-03 at the Wayback Machine वेबसाइट
2. ↑   Archived 2017-03-29 at the Wayback Machine शिखर सम्मान प्राप्तकर्ता
**बड़े दिलवाला** 1999 में बनी हिन्दी भाषा की फिल्म है। इसका निर्देशन और निर्माण शकील नूरानी ने किया। इसमें सुनील शेट्टी और प्रिया गिल प्रमुख भूमिका में हैं। यह 1983 में जारी हुई इसी नाम की बॉलीवुड फिल्म से कोई संबंध नहीं रखती है। यह फिल्म 1994 की अमेरिकन फिल्म *इट कुल्ड हैप्पन टू यू* की रीमेक है, जिसमें निकोलस केज और ब्रिजेट फोंडा अभिनय किये थे।

संक्षेप
-------

पुलिस इंस्पेक्टर राम (सुनील शेट्टी) ईमानदार और खुद्दार आदमी है। उसकी पत्नी मंथरा (अर्चना पूरन सिंह) पैसों को लेकर अडिग रहती है और अमीर जल्दी बनने के चक्कर में अपने परिवार की उपेक्षा करती है। वह राम को एक लॉटरी टिकट खरीदने के लिए मजबूर करती है और वह उसकी बात मान जाता है। जब वह नाश्ते के लिए एक रेस्तरां में जाता है, तो वह पाता है कि उसके पास पिया (प्रिया गिल) को टिप देने के लिए पैसे नहीं है। अगर वह कभी लॉटरी जीतता है तो वह उससे आधा पैसा देने का वादा करता है। अपने आश्चर्य के साथ, वह देखता है कि वह जीत गया है! लेकिन मंथरा इसका आधा हिस्सा इतनी आसानी से छोड़ने वाली नहीं है और जैसे ही राम और पिया एक दूसरे के करीब आते हैं, वे एक बढ़ते आकर्षण की खोज करते हैं।

मुख्य कलाकार
------------

* सुनील शेट्टी — पुलिस इंस्पेक्टर राम प्रसाद
* प्रिया गिल — पिया वर्मा
* सतीश कौशिक — पुलिस इंस्पेक्टर इकबाल शेख
* गुड्डी मारुति — ज़रीन
* रंजीत — वादी वकील
* परेश रावल — मन्नूभाई रजनीकांत श्रॉफ
* अर्चना पूरन सिंह — मंथरा, राम की पत्नी
* राजू खेर — मोतीलाल बिहारी

संगीत
-----

सभी गीत आदेश श्रीवास्तव द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "अपने महबूब की तस्वीर" | फैज़ अनवर | उदित नारायण, अलका याज्ञिक | 7:23 |
| 2. | "बाँट रहा था जब खुदा" | क़तील शिफ़ाई | उदित नारायण, अलका याज्ञिक, शंकर महादेवन | 6:40 |
| 3. | "भड़के आग जुदाई की" (महिला) | क़तील शिफ़ाई | जसपिंदर नरुला | 7:48 |
| 4. | "भड़के आग जुदाई की" (पुरुष) | क़तील शिफ़ाई | शंकर महादेवन | 7:48 |
| 5. | "जवाँ जवाँ है आरज़ू" | क़तील शिफ़ाई | हरिहरन, अलका याज्ञिक | 7:06 |
| 6. | "मुझे ऐसा लड़का चाहिये" | क़तील शिफ़ाई | अलका याज्ञिक | 4:57 |
| 7. | "तु तु रु तु रु हम करेंगे" | देव कोहली | उदित नारायण, सुनिधी चौहान | 5:10 |

सन्दर्भ
-------

बाहरी कड़ियाँ
-------------

* *बड़े दिलवाला*  इंटरनेट मूवी डेटाबेस पर
**बीटा रीजियो** (Beta Regio), "ज्वालामुखी उदय" के रूप में जाना गया शुक्र ग्रह का एक क्षेत्र है। 3000 किलोमीटर आकलित, 25°18′N 282°48′E﻿ / ﻿25.3°N 282.8°E﻿ / 25.3; 282.8पर केन्द्रित यह शुक्र का एक प्रमुख उच्चभूमि क्षेत्र गठित करता है।.

ग्रह के पूर्व राडार सर्वेक्षण में दिखी इन प्रारंभिक स्थालाकृतियों को ग्रीक वर्णमाला के अक्षरों के नाम दिए गए थे। बीटा रीजियो उन स्थलाकृतियों में से एक था। यह 1964 में डिक गोल्डस्टीन द्वारा खोजा गया और उन्ही के द्वारा नामित हुआ था। यह नाम 1976 और 1979 के मध्य अंतर्राष्ट्रीय खगोलीय संघ के ग्रहीय प्रणाली नामकरण (आईएयू/डब्ल्युजीपीएसएन) के कार्यकारी समूह द्वारा अनुमोदित हुआ था। शुक्र की स्थलाकृति स्त्रियों पर नामित की जाती है, या तो देवी पर या किसी महिला पर, लेकिन मैक्सवेल मोंटेस, अल्फा रीजियो और बीटा रीजियो इस नियम के तीन अपवाद हैं।

सन्दर्भ
-------

1. ↑  साँचा:Gpn
2. ↑  Butrica, Andrew J. *SP-4218 To See the Unseen*, *Chapter 5: Normal Science* Archived 2017-12-25 at the Wayback Machine, NASA, 1996
3. ↑  Butrica, Andrew J. *SP-4218 To See the Unseen*, *Chapter 6: Pioneering on Venus and Mars* Archived 2017-12-25 at the Wayback Machine, NASA, 1996
एक **अवधि सीमा** एक कानूनी प्रतिबंध है जो किसी विशेष निर्वाचित कार्यालय में एक अधिकारी की सेवा की कार्यकाल की संख्या को सीमित करता है। जब राष्ट्रपति और अर्ध-राष्ट्रपति प्रणालियों में कार्यकाल की सीमाएं पाई जाती हैं, तो वे एकाधिकार की संभावना को रोकने की एक विधि के रूप में कार्य करते हैं, जहां एक नेता प्रभावी रूप से "जीवन के लिए राष्ट्रपति" बन जाता है। इसका उद्देश्य एक गणतंत्र को वास्तविक तानाशाही (de facto dictatorship) बनने से बचाना है। एक कार्यालयधारक द्वारा सेवा की जाने वाली शर्तों की संख्या पर अवधि सीमा को आजीवन सीमा के रूप में लागू किया जा सकता है,या प्रतिबंधों को उनके द्वारा दी जाने वाली लगातार कार्यकाल की संख्या पर एक सीमा के रूप में लागू किया जा सकता है।

इतिहास
------

### यूरोप

अवधि सीमाएं प्राचीन ग्रीस और रोमन गणराज्य के साथ-साथ वेनिस गणराज्य की हैं।प्राचीन एथेनियन लोकतंत्र में, कई कार्यालयधारक एक ही कार्यकाल तक सीमित थे। परिषद के सदस्यों को अधिकतम दो कार्यकाल की अनुमति थी। स्ट्रैटेगोस की स्थिति अनिश्चित अवधि के लिए रखी जा सकती है। रोमन गणराज्य में, सेंसर के कार्यालय पर एक कार्यकाल की सीमा लगाते हुए एक कानून पारित किया गया था। ट्रिब्यून ऑफ प्लेब्स, एडाइल, क्वैस्टर, प्रेटोर और कौंसल सहित वार्षिक मजिस्ट्रेटों को कई वर्षों तक पुन: निर्वाचित होने से मना किया गया था। तानाशाह का पद इस अपवाद के साथ लगभग अप्रतिबंधित था कि यह एक छह महीने की अवधि तक सीमित था। लगातार रोमन नेताओं ने इस प्रतिबंध को तब तक कमजोर किया जब तक कि जूलियस सीजर एक शाश्वत तानाशाह नहीं बन गया और गणतंत्र को समाप्त नहीं कर दिया।

मध्यकालीन यूरोप में नोवगोरोड गणराज्य, प्सकोव गणराज्य, जेनोआ गणराज्य और फ्लोरेंस गणराज्य के माध्यम से अवधि सीमा वापस आ गई। 

पहली आधुनिक संवैधानिक अवधि सीमा 1795 के संविधान द्वारा फ्रांसीसी प्रथम गणराज्य में स्थापित की गई थी, जिसने फ्रांसीसी निर्देशिका के लिए पांच साल की शर्तें स्थापित कीं और लगातार शर्तों पर प्रतिबंध लगा दिया। 1799 में नेपोलियन ने जूलियस सीजर की तरह ही टर्म लिमिट की प्रथा को समाप्त कर दिया था। 1848 के फ्रांसीसी संविधान ने अवधि सीमाओं को फिर से स्थापित किया, लेकिन इसे नेपोलियन के भतीजे, नेपोलियन III द्वारा समाप्त कर दिया गया। 

सोवियत संघ के बाद के कई गणराज्यों ने 1991 में सोवियत संघ के विघटन के बाद पांच साल की अवधि की सीमा के साथ राष्ट्रपति प्रणाली की स्थापना की। रूस के राष्ट्रपति को अधिकतम दो लगातार कार्यकाल की अनुमति है, लेकिन रूस के संविधान में 2020 के संशोधन ने राष्ट्रपति व्लादिमीर पुतिन को इस सीमा से मुक्त कर दिया। बेलारूस के राष्ट्रपति दो कार्यकाल तक सीमित थे, लेकिन 2004 में इस सीमा को समाप्त कर दिया गया था।

फ्रैंकलिन डी. रूजवेल्ट चार बार चुने जाने वाले एकमात्र अमेरिकी राष्ट्रपति थे। 1951 में 22वें संशोधन ने अमेरिकी राष्ट्रपति पद को दो कार्यकाल तक सीमित कर दिया

सन्दर्भ
-------

1. ↑  O'Keefe, Eric। (2008)। "Link". *The Encyclopedia of Libertarianism*: 504–06।  Thousand Oaks, CA: SAGE; Cato Institute। DOI:10.4135/9781412965811.n308. "... Political scientist Mark Petracca has outlined the importance of rotation in the ancient Republics of Athens, Rome, Venice, and Florence. The Renaissance city-state of Venice [also] required rotation...."
कराइना तारामंडल में बीटा कराइनी तारा
**बीटा कराइनी**, जिसका बायर नामांकन में भी यही नाम (β Car या β Carinae) दर्ज है, कराइना तारामंडल का दूसरा सबसे रोशन तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) १.६८ है और यह पृथ्वी से ११० प्रकाश-वर्ष की दूरी पर स्थित है। यह पृथ्वी से दिखने वाले तारों में से २९वाँ सब से रोशन तारा भी है।

अन्य भाषाओं में
---------------

बीटा कराइनी को "मियाप्लैसिडस" (Miaplacidus) भी कहा जाता है, जिसका अर्थ "शान्त जल" है। यह अरबी भाषा के "मियाह" (مياه‎, अर्थ: पानी) और लातिनी भाषा के "प्लैसिड" (placid, अर्थ: शांत) का संयुक्त शब्द है।

वर्णन
-----

बीटा कराइनी एक A2 IV श्रेणी का उपदानव तारा है। इसकी अंदरूनी चमक (निरपेक्ष कान्तिमान) हमारे सूरज की २१० गुना है। इसका व्यास हमारे सूरज के व्यास का ५.७ गुना और इसका द्रव्यमान सूरज के द्रव्यमान का ३ गुना है।

इन्हें भी देखें
---------------

* उपदानव तारे
* कराइना तारामंडल

सन्दर्भ
-------

1. ↑  Karel Albertus Van Der Hucht. "On hot and cool stars, spectroscopic investigations in the ultraviolet".
**साँभर** (Sambhar) भारत के राजस्थान राज्य के जयपुर ज़िले में स्थित एक नगर व नगरपालिका है। यह साँभर झील के किनारे बसा हुआ है।

विवरण
-----

साँभर पश्चिमी राजस्थान में साँभर झील के दक्षिण पूर्वी किनारे पर स्थित नगर है और नमक के निर्यात के कारण काफी प्रसिद्ध है। इसका प्राचीन नाम 'शाकम्भरी' है। महाभारत के आदि पुराण में इसका उल्लेख है। स्कंदपुराण ने इसके आसपास के प्रदेश को 'शाकंभर सपादलक्ष' की संज्ञा दी है। यहाँ की खुदाई में प्राप्त यवन यौधेय, और हिंद-समानी मुदाएँ एवं उसी समय के मकान और अन्य वस्तुएँ भी इसकी प्राचीनता की द्योतक हैं।

साँभर कई सदियों तक चौहानों की राजधानी रही और साँभर के हाथ से निकल जाने पर भी चौहान राजा 'संभरीशव' (शाकंभरीराज) कहलाते रहे। अजयराज चौहान ने संवत् ११७० के लगभग साँभरी के स्थान पर अजमेर को अपना राजनगर बनाया। पृथ्वीराज की पराजय के बाद यहाँ मुसलमानों का राज्य हुआ। सन् १७०८ में जयपुर और जोधपुर के राजाओं ने इसपर अधिकार किया। अब इसका महत्व मुख्य रूप से साँभर नमक के कारण है।

साँभर में शाकंभरी देवी के मंदिर का उल्लेख पृथ्वीराजविजय में भी है। नगर का नाम शाकंभरी देवी के नाम से 'साँभर' हो गया है। शाकम्भरी माता का सिद्धपीठ उत्तर प्रदेश के सहारनपुर मे होने के कारण चौहानों को वहाँ जाने मे बहुत समय लगता था इसलिए साम्भर झील के मध्य उन्होंने शाकम्भरी देवी का मंदिर बनवाया।

इन्हें भी देखें
---------------

* साँभर झील
* जयपुर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
Super Drags (es); Super Drags (fr); المتحولات الثلاث (ar); Super Drags (pt); 슈퍼 드래그 퀸 (ko); סופר דראג (he); Super Drags (en); Супергерои на шпильках (ru); Super Drags (en); Super Drags (de); Siêu anh hùng drag (vi); Super Drags (en-gb); Super Drags (en-ca); Super Drags (it); Super Drags (pt-br) serie animata brasiliana (it); série de animação adulta brasileira (pt-br); adult animation comedy web television series (en); brasilianische Zeichentrickserie für Erwachsene (de); Sê ri truyền hình trực tuyến hoạt hình hài dành cho người lớn (vi); adult animation comedy web television series (en); مسلسل تلفزيوني برازيلي (ar); série télévisée d'animation brésilienne (fr); serie de televisión (es) 
***सुपर ड्रैग्स*** (पुर्तगाली: *Super Drags*) एक ब्राज़ीलियाई वयस्क एनिमेटेड कॉमेडी स्ट्रीमिंग टेलीविज़न सीरीज है। इसका प्रसारण नेटफ्लिक्स से शुरू हुआ था।

सन्दर्भ
-------

1. ↑  Zahed, Ramin (June 1, 2018). "Netflix Unleashes Sassy 'Super Drags' Teaser". *Animation Magazine* (अंग्रेज़ी में). अभिगमन तिथि October 19, 2018.

बाहरी कड़ियाँ
-------------

* *सुपर ड्रैग्स* नेटफ्लिक्स पर
* *सुपर ड्रैग्स*  इंटरनेट मूवी डेटाबेस पर
**जनसंख्या** समानरूपी चीज़ों या घटनाओं का समुच्चय होती हैं, जो किसी प्रश्न या प्रयोग हेतु रोचक हो। एक सांख्यिकीय जनसंख्या, वास्तव में मौजूदा वस्तुओं का समूह हो सकती हैं (उदाहरणार्थ, आकाशगंगा गैलेक्सी के भीतर सर्व तारों का समुच्चय) अथवा अनुभव से सामान्यीकरण के रूप में कल्पित एक प्राक्कल्पनात्मक और सम्भावित अनन्त वस्तुओं का समूह हो सकती हैं (उदाहरणार्थ, पोकर के एक खेल में सभी सम्भव हाथों का समुच्चय)। सांख्यिकीय विश्लेषण का एक आम उद्देश्य अमुक चुनी हुई जनसंख्या के बारे में जानकारी का उत्पादन होता है।

सांख्यिकीय निष्कर्ष में, जनसंख्या का एक उपसमुच्चय (एक सांख्यिकीय नमूना) चुना जाता हैं, जो सांख्यिकीय विश्लेषण में, जनसंख्या का प्रतिनिधित्व करता हैं।यदि कोई नमूना उचित रूप से चुना गया हो, तो उस नमूने की तत्संबंधी विशेषताओं से, पूरी जनसंख्या की विशेषताएँ, जिससे वह नमूना निकाला गया हो, अनुमानित की जा सकती हैं।

उपजनसंख्या
----------

एक जनसंख्या का उपसमुच्चय जो एक या एक से अधिक अतिरिक्त गुणों को साझा करता हैं, उसे **उपजनसंख्या** कहा जाता हैं। उदाहरण के लिए, यदि सारे मिस्र के लोगों की एक जनसंख्या हैं, तो सारे मिस्र के मर्दों की एक उपजनसंख्या होगी; यदि विश्व में सारे फार्मेसियों की एक जनसंख्या हैं, तो मिस्र में सारे फार्मेसियों की एक उपजनसंख्या होगी। इसके विपरीत, एक नमूना एक जनसंख्या का उपसमुच्चय हैं, जिसे अतिरिक्त गुण साझा करने के लिए नहीं चुना गया।

इन्हें भी देखें
---------------

* नमूना (सांख्यिकी)
* नमूनाकरण (सांख्यिकी)

सन्दर्भ
-------

1. ↑  "Glossary of statistical terms: Population". *Statistics.com*. मूल से 3 मार्च 2016 को पुरालेखित. अभिगमन तिथि 22 February 2016.
2. ↑  एरिक डब्ल्यू वेइसटीन, मैथवर्ल्ड पर *सांख्यिकीय जनसंख्या*
3. ↑  Yates, Daniel S.; Moore, David S; Starnes, Daren S. (2003). *The Practice of Statistics* (2nd संस्करण). New York: Freeman. आई॰ऍस॰बी॰ऍन॰ 978-0-7167-4773-4. मूल से 9 फ़रवरी 2005 को पुरालेखित. अभिगमन तिथि 18 अक्तूबर 2016.
4. ↑  "Glossary of statistical terms: Sample". *Statistics.com*. मूल से 10 जनवरी 2018 को पुरालेखित. अभिगमन तिथि 22 February 2016.

बाहरी कड़ियाँ
-------------
**सीता माता वन्य अभयारण्य** (Sita Mata Wildlife Sanctuary) भारत के राजस्थान राज्य के प्रतापगढ़ ज़िले में स्थित एक वन्य अभयारण्य है। 2 नवम्बर 1979 को राजस्थान अधिसूचना संख्या एफ सरकार द्वारा एक संरक्षित वन क्षेत्र के रूप में घोषित कर दिया गया।

विवरण
-----

यहाँ बहुत घने जंगल है इस विकासशील ज़िले की कुल भूमि क्षेत्र लगभग 40% है, जो 422.95 वर्ग किलोमीटर है। यह प्रतापगढ़ ज़िले का मुख्य आकर्षण है। यहाँ की भूमि तीन अलग-अलग संरचनाओं के संगम की लहरदार है - मालवा पठार ,विन्ध्याचल पहाड़ियाँ और अरावली श्रृंखला। यहाँ पर उड़न गिलहरी भी पाई जाती है। इसमै दो अजस्त्र झरने गर्म व ठडै पानी कै बहतै है। यहाँ सार्वजनिक जैव विविधता पाई जाती है, जैसे चीतल, चौसिंगा, स्याहगोश, जंगली सुअर, पैंगोलिन, भारतीय तेन्दुआ, धारीदार लकड़बग्घा, सुनहरा गीदड़, जंगली बिल्ली, भारतीय सेही, स्लोथ रीछ, नीलगाय, आदि।

इन्हें भी देखें
---------------

* प्रतापगढ़ ज़िला, राजस्थान

बाहरी कड़ियाँ
-------------

* आधिकारिक जालस्थल

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
3. ↑  "संग्रहीत प्रति". मूल से 7 जून 2015 को पुरालेखित. अभिगमन तिथि 11 जुलाई 2015.
सेता कोलमैन-कामुला
**सेता कोलमैन-कामुला** (जन्म १९५०) एक भारतीय केमिस्ट, पर्यावरणविद् और उद्यमी है। प्लास्टिक के विकास के पेट्रोकेमिकल उद्योग में २५ से अधिक वर्षों तक काम करने के बाद, उन्होंने २००५ में पर्यावरण सलाहकार फर्म शुरू किया।

जीवन-वृत्तांत
-------------

सेता कोलमैन-कामुला का जन्म १९५० में हुआ था। उस्मानिया विश्वविद्यालय, हैदराबाद में अपनी स्नातक पढ़ाई की और वह ओबर्न, अलबामा में औबर्न विश्वविद्यालय से कार्बनिक रसायन विज्ञान में पीएचडी का पीछा करने के लिए चले गए और फिर प्रिंसटन विश्वविद्यालय में स्नातकोत्तर शोध किया। एम्स्टर्डम विश्वविद्यालय में उन्हें नाटो फैलोशिप से सम्मानित किया गया और अतिरिक्त अध्ययन पूरा किया एम्स्टर्डम विश्वविद्यालय से ही। १९७८ में, एम्स्टर्डम में रॉयल डच शेल में शोधकर्ता के रूप में काम पर रखा गया था, जहां उन्होंने १९८८ तक काम किया था। दस साल बाद, वह शेल से इंग्लैंड गए जहां उन्होंने एक व्यावसायिक विकास प्रबंधक के रूप में काम किया। मैक्सिको में बेसेल और अल्फा के बीच एक संयुक्त उद्यम इंडलप्रो के निदेशक मंडल में भी काम किया।

२००५ में, कोलमैन-कामुला बासेल छोड़कर और टिकाऊ मॉडलों पर व्यवसायों को सलाह देने के उद्देश्य से एक सलाहकार फर्म की स्थापना की गई।

सन्दर्भ
-------

1. ↑  "Seetha M. Coleman-Kammula". Find the Data. अभिगमन तिथि 26 November 2015.[*मृत कड़ियाँ*]
2. ↑  "Dr. Seetha Coleman-Kammula". Detroit, Michigan: Plastics News. 11 February 2008. मूल से 26 नवंबर 2015 को पुरालेखित. अभिगमन तिथि 26 November 2015.
वस्तुओं के द्रव्यमान और गति से उनके आसपास के दिक्-काल (स्पेसटाइम) में मरोड़ आती है और आइनस्टाइन​ क्षेत्र समीकरण इसका विवरण देते हैं
**आइनस्टाइन​ क्षेत्र समीकरण** (Einstein field equations) भौतिकी में ऐल्बर्ट आइनस्टाइन​ के सामान्य सापेक्षता सिद्धांत में दस समीकरणों (इक्वेशनों) का एक समूह है जो पदार्थ और ऊर्जा द्वारा दिक्-काल (स्पेसटाइम) में पैदा की गई मरोड़ से होने वाले गुरुत्वाकर्षण के प्रभाव का वर्णन करता है। इसे आइनस्टाइन​ ने सन् १९१५ में आतानक विश्लेषण (टेन्सर अनैलिसिस) के रूप में छापा था। जिस तरह मैक्सवेल के समीकरण आवेश (चार्ज) और विद्युत धारा से उत्पन्न होने वाले विद्युतचुम्बकीय क्षेत्र की विवरण देते हैं उसी तरह आइनस्टाइन​ क्षेत्र समीकरण ऊर्जा, द्रव्यमान और चाल (गति) से दिक्-काल में उत्पन्न होने वाले बदलावों का बखान करते हैं।
{\displaystyle G\_{\mu \nu }+\Lambda g\_{\mu \nu }=\kappa T\_{\mu \nu }}

आइनस्टाइन​ क्षेत्र समीकरण
-------------------------

आइंस्टाइन छेत्र समीकरण में १० समीकरण होते हैं।
{\displaystyle G\_{00}+\Lambda g\_{00}=\kappa T\_{00}}.

{\displaystyle G\_{01}+\Lambda g\_{01}=\kappa T\_{01}}.

{\displaystyle G\_{02}+\Lambda g\_{02}=\kappa T\_{02}}.

{\displaystyle G\_{03}+\Lambda g\_{03}=\kappa T\_{03}}

{\displaystyle G\_{11}+\Lambda g\_{11}=\kappa T\_{11}}

{\displaystyle G\_{12}+\Lambda g\_{12}=\kappa T\_{12}}

इन्हें भी देखें
---------------

* सामान्य सापेक्षता

सन्दर्भ
-------

1. ↑  Special and General Relativity: With Applications to White Dwarfs, Neutron Stars and Black Holes, Norman K. Glendenning, pp. 51, Springer, 2007, ISBN 978-0-387-47106-8, *... Einstein's field equations tell spacetime how to curve and mass-energy how to configure itself and how to move. Spacetime acts upon matter and in turn is acted upon by matter ...*
**आइडिया जल्सा** भारतीय हिन्दी वास्तविक संगीत कार्यक्रम है, जिसका प्रसारण दूरदर्शन पर 27 मई 2006 से शुरू हुआ था। 2011 में इसे ज़ी टीवी ने ले लिया और 2012 में इसका प्रसारण अमेरिका में शुरू हुआ।

इतिहास
------

इसका प्रसारण पहली बार दूरदर्शन में 27 मई 2006 से शुरू हुआ था, जिसे 2011 में ज़ी टीवी ने ले लिया और उसके एक वर्ष पश्चात 2012 में इसका प्रसारण अमेरिका में किया। इसके बाद यह कुल 165 देशों में प्रसारित हो चुका है। इसका नाम इस कारण जल्सा रखा गया क्योंकि पंडित जसराज के पिता पंडित मनीराम संगीत के इस तरह के कार्यक्रम को जल्सा नाम से बुलाते थे।

प्रारूप
-------

यह छोटे कलाकारों को राष्ट्रीय मंच प्रदान करता है। जिसमें यह कई तरह के उपकरण आदि और अभ्यास की भी सुविधा उपलब्ध करता है। यह कार्यक्रम पूरे भारत में अलग अलग जगह पर होते हैं। जिसमें 12 शहर में इसका आयोजन होता है।

सन्दर्भ
-------

1. ↑  Chitra Swaminathan. "Music uninterrupted". *The Hindu*. मूल से 21 जनवरी 2012 को पुरालेखित. अभिगमन तिथि 17 January 2012.
2. ↑  "Music makes me a global citizen, says Chaurasia". *Indian Express*. अभिगमन तिथि 17 January 2012.

बाहरी कड़ियाँ
-------------

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
**अमीन पीर दर्गाह** : (امین پیر درگاہ)(అమీన్ పీర్ దర్గా - పెద్ద దర్గా) एक सूफ़ी आस्ताना और दर्गाह है।यह दर्गाह, भारत के राज्य आन्ध्रप्रदेश के कडपा शहर में है। यहां हिन्दू मुस्लिम सभी समुदाय के लोग संदर्शन के लिये आते हैं और यह स्थल हिन्दू मुस्लिम संगम क्षेत्र भी कहलाता है।

 इस दर्गाह को आस्तान-ए-मख्दूम इलही भी कहा जाता है जो दर्गाह के काम्प्लेक्स में है।

सूफ़ी बुज़र्ग की जीवनी
----------------------

आस्ताने में सूफ़ी संस्कृती
==========================

यहां पर आने वाले सभी संदर्शक सभी धर्मों के पाये जाते हैं। इनके शिश्यगण भी सभी धर्मों से हैं। इन का खान्दान भगवा रंग या घेरू रंग के कपडे पहनते हैं। शागिर्द या मुरीद घेरू रंग की टोपी पहनते हैं। 

उर्स उत्सव
----------

यहां पर उर्स हर साल जमादिउल ऊला के १४वीं तारीख को मनाया जाता है।

संदर्शक
-------

भारत के कई प्रांतों से यहां दर्शक आते हैं और ज़ियारत करते हैं। प्रमुख व्यक्तियों में, श्रीमती इन्दिरा गांधी, नीलम संजीव रेड्डी, ए.आर.रहमान इत्यादी हैं

यह भी देखिये
------------

* कडपा जिला
* आंध्र प्रदेश में सूफ़ीवाद

सन्दर्भ
-------

1. ↑  "संग्रहीत प्रति". मूल से 10 दिसंबर 2014 को पुरालेखित. अभिगमन तिथि 29 दिसंबर 2015.

बाहरी कडियां
------------

* Government District Website
* AP Tourism website blog
* Ameen Peer shrine
**स्वतंत्र २०१४** निःशुल्क एवं मुक्त स्रोत सॉफ़्टवेयर हेतु अन्तर्राष्ट्रीय केन्द्र (*इंटरनेश्नल सेण्टर फ़ॉर फ़्री एण्ड ओपन सोर्स सॉफ़्टवेयर*(ICFOSS)) द्वारा आयोजित किया गया पाँचवाँ अन्तर्राष्ट्रीय मुक्त सॉफ़्टवेयर सम्मेलन था। ICFOSS केरल सरकार द्वारा स्थापित किया गया एक स्वायत्त संगठन है जो निःशुल्क एवं मुक्त-स्रोत सॉफ़्टवेयरों के प्रसार के लिए बनाया गया है। यह सम्मेलन १८-२० दिसम्बर, २०१४ को केरल राज्य की राजधानी, तिरुवनन्तपुरम में आयोजित किया गया था। इसके आयोजन में फ़्री सॉफ़्टवेयर फ़ाउण्डेशन ऑफ़ इंडिया, सेंटर फ़ॉर इंटरनेट एंड सोसाइटी (इंडिया), सॉफ़्टवेयर फ़्रीडम लॉ सेंटर (इण्डिया) एवं स्वतंत्र मलयालम कम्प्यूटिंग आदि संगठनों ने सहयोग दिया था।

सन्दर्भ
-------

1. ↑  "Free software activists launch Code Free for India initiative". India IT News. मूल से 22 दिसंबर 2014 को पुरालेखित. अभिगमन तिथि 22 December 2014.
2. ↑  "Street cams pry on privacy: Richard Stallman". *Deccan Chronicle*. मूल से 22 दिसंबर 2014 को पुरालेखित. अभिगमन तिथि 22 December 2014.
3. ↑  "FOSS meet from Thursday". *The Hindu*. 17 December 2014.

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***स्वतंत्र २०१४*** से सम्बन्धित मीडिया है।  |

* आधिकारिक जालस्थल
स्वच्छंद श्री सुमित्रानंदन पंत की जन्मशती के अवसर पर सन 2000 में, उनकी विपुल काव्य-संपदा से से चुनी हुई कविताओं को लेकर तैयार किया गया है। यह चयन पंतजी के अंतिम दौर की कविताओं के इर्द-गिर्द ही नहीं घूमता, जो काल की दृष्टि से हमारे अधिक निकट है, बल्कि उनके बिलकुल आरंभ काल की कविताओं से लेकर अंतिम दौर तक की कविताओं के विस्तार को समेटने की चेष्टा करता है। चयन के पीछे पंतजी को किसी राजनीतिक-सामाजिक विचारधारा, किसी नई नैतिक-दार्शनिक दृष्टि जैसे काव्य-बाह्म दबाव में नए ढंग से प्रस्तुत करने की प्रेरणा नहीं है-यह एक नई शताब्दी और सहस्राब्दी की उषा वेला में मनुष्य की उस आदिम साथ ही चिरनवीन सौंदर्याकांक्षा का स्मरण है, पंतजी जैसे कवि जिसे प्रत्येक युग में आश्चर्यजनक शिल्प की तरह गढ़ जाते हैं।

किसी कवि की जन्मशती के अवसर पर परवर्ती पीढ़ी की इससे अच्छी श्रद्धाजंलि क्या हो सकती है कि वह उसे अपने लिए सौंदर्यात्मक विधि से समकालीन करे। पंत-शती के उपलक्ष्य में उनकी कविताओं के संचयन को ‘स्वच्छंद’ कहने के पीछे मात्र पंतजी की नहीं, साहित्य मात्र की मूल प्रवृत्ति की ओर भी संकेत है। संचयन में कालक्रम के स्थान पर एक नया अदृश्य क्रम दिया गया है, जिसमें कवि-दृष्टि, प्रकृति, मानव-मन, व्यक्तिगत जीवन, लोक और समाज के बीच संचरण करते हुए अपना एक कवि-दर्शन तैयार करती है। ‘स्वच्छंद’ के माध्यम से पंतजी के प्रति विस्मरण का प्रत्याख्यान तो है ही, इस बात को नए ढंग से चिन्हित भी करना है कि जैसे प्रकृति का सौंदर्य प्रत्येक भिन्न दृष्टि के लिए विशिष्ट है, वैसे ही कवि-संसार का सौंदर्य भी अशेष है, जिसे प्रत्येक नई दृष्टि अपने लिए विशिष्ट प्रकार से उपलब्ध करती है।

सन्दर्भ
-------

1. ↑  "स्वच्छंद". भारतीय साहित्य ऑनलाइन. मूल (पीएचपी) से 15 अगस्त 2012 को पुरालेखित. अभिगमन तिथि 27 नवंबर 2007. `|access-date=` में तिथि प्राचल का मान जाँचें (मदद)

| * दे
* वा
* सं
सुमित्रानंदन पंत की कृतियाँ |
| --- |
| कविता संग्रह | वीणा •  उच्छवास  •  पल्लव •  ग्रन्थि •  गुंजन •  ग्राम्या •  युगांत •  स्वर्णकिरण •  स्वर्णधूलि •  कला और बूढ़ा चाँद •  लोकायतन •  चिदंबरा •  सत्यकाम •  मुक्तियज्ञ •  स्वच्छंद •  तारापथ •  पल्लविनी •  मधुज्वाला •  मानसी •  युगपथ •  युगवाणी •  उत्तरा •  रजतशिखर •  शिल्पी •  सौवर्ण •  अतिमा •  अवगुंठित |
चित्र:Bartholomeu Dias, South Africa House (cut).JPGलंदन में दक्षिण अफ्रीकी दूतावास पर डियास की प्रतिमा।
**बार्थोलोम्यु डियास** (पुर्तगाली: *Bartolomeu Dias*) (१४५० - २९ मई, १५००) जिसे बर्थोलोम्यु डियास के नाम से भी जाना जाता है, एक पुर्तगाली अन्वेषक था और सर्वप्रथम यूरोपीय था जिसने केप ऑफ़ गुड होप से होते हुए समुद्र मार्ग से पूर्व की ओर यात्रा की।

बारटोलोमीयु डियास का यात्रा मार्ग।
सन् १४८७ में, पुर्तगाल के महाराज किंग जॉन द्वितीय ने डियास को पूर्व में एक ईसाई राजा प्रैस्टर जॉन की धरती की खोज करने को कहा। क्योंकि प्रैस्टर जॉन वास्तव में कोई नहीं था, डियास को कोई धरती नहीं मिली लेकिन उसे १४८८ में अटलांटिक महासागर से हिन्द महासागर होते हुए एशिया तक जाने का मार्ग अवश्य मिल गया। सन् १५०० में पैद्रो आल्वारेस काब्रॉल की ब्राज़ील की खोजयात्रा का नियोग करते समय एक समुद्री तूफ़ान में उसकी मृत्यु हो गई। बाद में उसकी एक मूर्ति केप टाउन, दक्षिण अफ़्रीका में स्थापित की गई।

इस खोजयात्रा का एक अन्य उद्देश्य उन देशों में जाकर, जिनके बारे में जानकारी जोआओ अफोन्सो दि एवीरो (संभवतः इथियोपिया और एडन) जिनके साथ पुर्तगाली अच्छे संबंध चाहते थे। डियास को दक्षिण एशिया में व्यापार पर मुसलमानों के एकाधिकार को चुनैती देने के लिए भी भेजा गया था।

बाहरी कड़ियाँ
-------------

कैथलिक एन्साइक्लोपीडिया।
बारबरा एंगेल 2018
**बारबरा एंगेल** (\* 17. सितंबर 1952 में हैम्बर्ग में, पूर्व नाम *बारबरा हर्ज़स्प्रुंग* ) एक जर्मन रियलिटी टीवी अभिनेत्री हैं, जिन्होंने एक फैशन डिजाइनर के रूप में भी काम किया है और परियों की कहानियों की किताबें प्रकाशित की हैं।

जिंदगी
------

बारबरा एंगेल का जन्म 1952 में हैम्बर्ग में हुआ था। वह प्रकाशक, रेसिंग ड्राइवर और यूरोपीय रैली चैंपियन वर्नर एंगेल की बेटी हैं। अप्रैल 1958 में सर्किट पार्क ज़ैंडवूर्ट में उनकी एक घातक दुर्घटना हुई थी। 

हाई स्कूल से स्नातक होने के बाद, एंगेल ने एक प्रकाशन क्लर्क के रूप में एक शिक्षुता पूरी की। 1976 में उन्होंने हैम्बर्ग में अपना पहला फैशन स्टोर "खोला। दो साल बाद वह अभिनेता बर्नड हर्ज़स्प्रुंग से मिलीं । उन्होंने 1979 में लॉस एंजिल्स हंटिंगटन बीच में शादी की। दंपति के दो बच्चे एक साथ थे: हन्ना (\* 1981) और सारा लीना हर्ज़स्प्रुंग। एंगेल ने 1997 में दो परी कथा पुस्तकें प्रकाशित कीं। 2004 से वह फिर से एक फैशन डिजाइनर के रूप में काम कर रही हैं। *लुई और लुइसा* और *वॉन मीर* लेबल! जो फैशन डिजाइन करता है।

2008 में अपने पति को तलाक देने के बाद, एंगेल श्रीलंका चली गई, लेकिन वहां एक गंभीर दुर्घटना हो गई और वापस जर्मनी चली आई थी।  वह रियलिटी शो *आई एम ए सेलिब्रिटी - गेट मी आउट ऑफ हियर में* दिखाई दीं!  । *द परफेक्ट सेलेब्रिटी डिनर* और *डाई १०…* जैसे विभिन्न टेलीविजन कार्यक्रमों में दिखाई दिए।

2013 में उन्होंने टीवी शो *वाइल्ड गर्ल्स - ऑन हाई हील्स थ्रू अफ्रीका*  और शो *सेलेब्रिटी शॉपिंग क्वीन में भाग लिया* ।

2015 की गर्मियों में, उन्होंने आई एम ए स्टार - लेट मी बैक इन शो में भाग लिया! 2016 में जंगल कैंप में जगह बनाने के लिए 26 अन्य उम्मीदवारों के साथ भाग लिया और लड़ा।

पुस्तकें
--------

* थ्री विशेज एंड अदर *फेयरी टेल्स*, म्यूनिख 1997, ISBN 3-89584-534-5।
* *द फेयरी टेल बुक: हंसमुख और हार्दिक* पढ़ने के लिए, स्टर्नबर्ग 1997, ISBN 3-923333-12-9 ।

टेलीविजन दिखावे
---------------

* 2004: *माईशबर्गर में लोग*
* 2007: *परफेक्ट सेलिब्रिटी डिनर*
* 2008: *आई एम ए स्टार - गेट मी आउट ऑफ हियर!*
* 2008: *परफेक्ट सेलिब्रिटी डिनर* - जंगल स्पेशल
* 2009: *सेलिब्रिटी जंक ट्रूप*
* 2013: *वाइल्ड गर्ल्स - थ्रू अफ्रीका हाई हील्स पर*
* २०१५: *मैं एक सितारा हूँ - मुझे फिर से अंदर आने दो!*
* २०१३, २०१७, २०१८: *सेलिब्रिटी शॉपिंग क्वीन*
* 2021: आई एम ए स्टार - द ग्रेट जंगल शो (अतिथि)

वेब लिंक
--------

* बारबरा एंगेल द्वारा और उसके बारे में साहित्य
* इंटरनेट मूवी डेटाबेस पर बारबरा एंगेल
* तारांकन विकि पर प्रविष्टि

व्यक्तिगत साक्ष्य
-----------------

1. ↑  "Biografie Werner Engel im Mercedes-Benz Classic Wiki". मूल से 14 जुलाई 2015 को पुरालेखित. अभिगमन तिथि 14 अक्तूबर 2021.
2. ↑  *Dass es dieses Schlender-Foto von Mutter und Tochter Herzsprung gibt, ist fast ein Wunder*
3. ↑  *Barbara Herzsprung geht ins Dschungelcamp*
4. ↑  "*Barbara Engel: „Prominent zu sein, bedeutet für mich, ein Vorbild zu sein"*". मूल से 15 अप्रैल 2016 को पुरालेखित. अभिगमन तिथि 14 अक्तूबर 2021.

|  |  |
| --- | --- |
| प्राधिकरण नियंत्रण | 
* वी॰आई॰एफ॰ए॰: 13128869
* आई॰एस॰एन॰आई: 0000 0000 1559 1713
* जी॰एन॰डी॰: 120053160

 |
**सिन्त्रा अरुन्त ब्रॉन्त** त्रिनिदाद की एक महिला मॉडल और उद्यमी है। इस महिला के प्रसिद्ध होने का मुख्य कारण 1972 में जमैका पर्यटन बोर्ड के लिए एक प्रचार पोस्टर में उसके चित्र का शामिल किया जाना है। इस पोस्टर में वह एक गीली नारंगी टी शर्ट पहने हुई थी जिसमें "जमैका" शब्द गहरे अक्षरों में शरीर से चिपका हुआ था। जमैका पर्यटन बोर्ड ने पोस्टर अभियान चलाने के लिए एक अमेरिकी विज्ञापन कंपनी डॉयले डेन (Doyle Dane) को अधिकृत किया था। सिन्त्रा को अभियान के दौरान सात घंटे के लिए पेगासस होटल के आगे खड़े रहना पड़ा था। इस होटल का नाम अब मेरिडियन जमैका पेगासस के नाम से जाना जाता है।

सिन्त्रा के प्रसिद्ध होने के और कारण
------------------------------------

मॉन्टेगो खाड़ी के व्यापारी जॉन मैककोनेल (John McConnell) ने एक नाव को सिन्त्रा अरुन्त ब्रॉन्त का नाम दिया था। इसी प्रकार से एक घुड़-सवारी के एक मैदान को यह नाम दिया गया था। स्विस घड़ियों की निर्माता कम्पनी राडो ने सिन्त्रा के नाम से एक घड़ी बनाई।

यात्रा-सुविधा व्यवसास से सिन्त्रा का जुड़ना
-------------------------------------------

वर्तमान में सिन्त्रा त्रिनिदाद की ए०जे०एम (AJM) नामक एक यात्रा-सुविधा प्रबंधन कंपनी का मालिक बन चुकी है जो उसकी मातृभूमि में पर्यटन व्यवसास से जुड़ी है।

सन्दर्भ
-------

1. ↑  "संग्रहीत प्रति". मूल से 2 मार्च 2015 को पुरालेखित. अभिगमन तिथि 8 मार्च 2015.
**अमीर अल-मूमिनीन** (अरबी: أمير المؤمنين), आमतौर पर "विश्वासियों के कमाण्डर" या "वफादारों के नेता"। कुछ ख़लीफ़ा और अन्य स्वतन्त्र मुस्लिम शासकों के नाम की अरबी शैली है‌। जो एक समुदाय से वैधता का दावा करते हैं। मुसलमानों का नेता, मुस्लिम देशों और साम्राज्यों में शासकों के खिताब के रूप में भी जाना जाता है और अभी भी कुछ मुस्लिम नेताओं के लिए उपयोग किया जाता है

खिताब का उपयोग के लिए खलीफा (ख़लीफ़ा) का बनना या होना ही आवश्यक नहीं है। किन्तु एक निश्चित रूप से विश्वासियों का या कार्यकर्ताओं के नेतृत्व का वर्णन भी किया गया है जो कि एक खलीफा से जुड़ा हुआ हो। तुर्क सुल्तानों ने विशेष रूप से इस खिताब का इस्तेमाल किया है। इसके अलावा, इस शब्द का उपयोग पुरुषों द्वारा किया जाता है, जिनका खलीफा होना आवश्यक भी नहीं और दावा भी नहीं किया गया।

यह भी देखिये
------------

* ख़लीफ़ा
* ख़िलाफ़त
* राशिदून ख़िलाफ़त

सन्दर्भ
-------



1. ↑  Pennell, Richard (11 March 2016). "What is the significance of the title 'Amīr al-mu'minīn?'". *The Journal of North African Studies*. **21** (4): 623–644. डीओआइ:10.1080/13629387.2016.1157482.
**बबूल** या **कीकर** (वानस्पतिक नाम : *आकास्या नीलोतिका*) अकैसिया प्रजाति का एक वृक्ष है। यह अफ्रीका महाद्वीप एवं भारतीय उपमहाद्वीप का मूल वृक्ष है। 

बबुल का पेड़ जिसे स्थानीय भाषा में देशी कीकर कहा जाता है। पुरानी मान्यताओं के अनुसार इस पेड़ में भगवान विष्णु का निवास माना जाता है।प्राचीन समय में इस पेड की पुजा की जाती थी । इस पेड़ को काटना महापाप माना जाता है। जिस जगह यह पेड होता है वह जगह अत्यंत शुभ मानी जाती है। ऐसा माना जाता है कि जिस घर में यह पेड़ पाया जाता है कि वह घर हमेशा धन धान्य से परिपूर्ण रहता है।
यह पेड़ एक मात्र पश्चिमी राजस्थान में पाया जाता है
इस पेड़ की गिनती दुर्लभ क्षेणी में होती है ।बबूल का गोद औषधीय गुणों से भरपूर होता है तथा अनेक रोगों के उपचार में काम आता है बबूल की हरी पतली टहनियां दातून के काम आती हैं। बबूल का गोद उतम कोटि का होता है जो औषधीय गुणों से भरपूर होता है तथा सेकडो रोगों के उपचार में काम आता है ।बबूल की दातुन दांतों को स्वच्छ और स्वस्थ रखती है। बबूल की लकड़ी का कोयला भी अच्छा होता है। हमारे यहां दो तरह के बबूल अधिकतर पाए और उगाये जाते हैं। एक देशी बबूल जो देर से होता है और दूसरा मासकीट नामक बबूल. बबूल लगा कर पानी के कटाव को रोका जा सकता है। जब रेगिस्तान अच्छी भूमि की ओर फैलने लगता है, तब बबूल के जगंल लगा कर रेगिस्तान के इस आक्रमण को रोका जा सकता है। 

* होडल, फरीदाबाद में बबूल वृक्षहोडल, फरीदाबाद में बबूल वृक्ष
* बबूल का तनाबबूल का तना
* बबूल की फली बबूल की फली

* Vachellia nilotica, Village Behlolpur, Punjab, IndiaVachellia nilotica, Village Behlolpur, Punjab, India
* Vachellia nilotica, at village Chaparr Chirri, Mohali, Punjab, IndiaVachellia nilotica, at village Chaparr Chirri, Mohali, Punjab, India
* 
* छालछाल

सन्दर्भ
-------

1. ↑  ILDIS LegumeWeb
2. ↑  [http://www.cfilt.iitb.ac.in/~corpus/hindi/find.php?word=%E0%A4%AC%E0%A4%AC%E0%A5%82%E0%A4%B2&submit=Search&limit=20&start=0[*मृत कड़ियाँ*] बबूल के प्रयोग

|  |  |
| --- | --- |
|  | विकिस्पीशीज़ पर सूचना मिलेगी, ***Acacia nilotica*** के विषय में  |

बाहरी कड़ियाँ
-------------

* *Acacia nilotica*: a Tree Legume out of Control
* *Acacia nilotica*
* *Acacia nilotica* (www.frienvis.nic.in)
एक साथ कई मूर्तियाँ जिनसे यह पता चलता है कि ज़ूलू राजा स्वच्छंद यौन संबंध के रोग से पीड़ित है।
**स्वच्छंद यौन संबंध** यौन संबंध का वह रूप है जिसमें संभोग के लिए अपने साथियों के चयन में बिलकुल खुला रवय्या अपनाया जाता है। इसमें एक व्यक्ति द्वारा एक से अधिक व्यक्तियों से संभोग किया जाता है।  कई सभ्यताओं में इसे एक नैतिक समस्या के रूप में देखा जाता है। अनेक सभ्यताओं में स्वच्छंद यौन संबंध के उदाहरण के रूप में एक रात का साथ और इसकी प्रायिकता को देखा जाता है।

विभिन्न सभ्यताओं में यौन संबंध के अंतर्गत शामिल होने वाले व्यवहारों को लेकर भिन्न राय मिलती है। एक ही समाज में स्त्री और पुरुष एवं विभिन्न सामाजिक स्तर के व्यक्तियों या वर्गों या जातियों के व्यक्तियों के लिए भी स्वच्छंद यौन संबंध के मानकों में अंतर मिलता है। नारीवादी पारम्परिक रूप से उल्लेखनीय दुहरे नैतिक सिद्धांतों का हवाला देती आई हैं कि किस प्रकार से पुरुषों और स्त्रियों के स्वच्छंद यौन संबंध को समाज तय करता है। ऐतिहासिक रूप से जहाँ ऐसे सम्बंधों में शामिल महिला को *वेश्या*, *रखेल*, आदि कहा गया है जबकि इस संबंध में शामिल पुरुष को *खिलाड़ी*, *व्यभिचारी* और *प्रेमालापी* कहा गया है। २००५ में किए गए एक अध्ययन में स्वच्छंद यौन संबंध में शामिल पुरुषों और स्त्रियों के प्रति समाज का रवय्या एक जैसा पाया गया था।

स्वच्छंद यौन संबंध कई जानवरों की प्रजातियों में पाया गया है।

सन्दर्भ
-------

1. ↑  "Promiscuous - definition of promiscuous by the Free Online Dictionary". The Free Dictionary. मूल से 27 सितंबर 2013 को पुरालेखित. अभिगमन तिथि 21 सितम्बर 2013.
2. ↑  "UK's most promiscuous city in 'one night stand' poll revealed". *Metro.co.uk*. Associated Newspapers Limited. मूल से 12 जुलाई 2018 को पुरालेखित. अभिगमन तिथि 4 सितंबर 2018.
3. ↑  Marks, Michael; Fraley, R. (2005). "The Sexual Double Standard: Fact or Fiction?". *Sex Roles*. **52** (3–4): 175–186. डीओआइ:10.1007/s11199-005-1293-5.
'असम' शब्‍द संस्‍कृत के 'असोमा' शब्‍द से बना है, जिसका अर्थ है अनुपम अथवा अद्वितीय। लेकिन आज ज्‍यादातर विद्वानों का मानना है कि यह शब्‍द मूल रूप से 'अहोम' से बना है। ब्रिटिश शासन में इसके विलय से पूर्व लगभग छह सौ वर्षो तक इस भूमि पर अहाम राजाओं ने शासन किया। आस्ट्रिक, मंगोलियन, द्रविड़ और आर्य जैसी विभिन्‍न जातियां प्राचलन काल से इस प्रदेश की पहाडियों और घाटियों में समय-समय पर आकर बसीं और यहां की मिश्रित संस्‍कृति में अपना योगदान दिया। इस तरह असम में संस्‍कृति और सभ्‍यता की समृ‍द्ध परंपरा रही है।

ये भी देखें: असम का इतिहास

मूल का इतिहास
-------------

प्राचीनकाल में असम को 'प्राग्‍ज्‍योतिष' अर्थात् 'पूर्वी ज्‍योतिष का स्‍थान' कहा जाता था। बाद में इसका नाम 'कामरूप' पड़ गया। कामरूप राज्‍य का सबसे प्राचीन उल्‍लेख इलाहाबाद में समुद्रगुप्‍त के शिलालेख में मिलता है। इसमें कामरूप का उल्‍लेख प्रत्‍यंत यानी ऐसे सीमावर्ती देश के रूप में मिलता है, जो गुप्‍त साम्राज्‍य की अधीनता स्‍वीकार करता था और जिसके साथ उसके संबंध मैत्रीपूर्ण थे। चीन का विद्वान यात्री ह्ववेनसांग लगभग 743 ईसवी में राजा कुमार भास्‍कर वर्मन के निमंत्रण पर कामरूप में आया। उसने कामरूप का उल्‍लेख 'कामोलुपा' के रूप में किया। 11वीं शताब्‍दी के अरब इतिहासकार अल बरूनी की पुस्‍तक में भी कामरूप का उल्‍लेख मिलता है। इस प्रकार महाकाव्‍यकाल से लेकर 12वीं शताब्‍दी ईसवी तक समूचे आर्यावर्त में पूर्वी सीमांत देश को प्राग्‍ज्‍योतिष और कामरूप के नाम से जाना जाता था यहां के राजा अपने आन को 'प्राग्‍ज्‍योतिष नरेश' कहा करते थे।

सन 1228 में पूर्वी पहाडियों पर अहोम लोगों के पहुंचने से इतिहास में नया मोड़ आया उन्‍होंने लगभग छह सौ वर्षे तक असम पर शासन किया। जब राजदरबार में व्‍याप्‍त असंतोष और इस प्रदेश में प्रवेश किया। सन 1826 में यह क्षेत्र ब्रिटिश सरकार के क्षेत्राधिकार में आ गया जब बर्मी लोगों ने यंडाबू संधि के अनुसार असम को ब्रिटिश सरकार को सौंप दिया।

भूगोल
-----

असम पूर्वोत्तर भारत का प्रहरी और पूर्वोत्तर राज्‍यों का प्रवेशद्वार है। यह भूटान और बंगलादेश से लगी भारत की अंतरराष्‍ट्रीय सीमाओं के समीप है। असम के उत्तर में भूटान और अरुणाचल प्रदेश, पूर्व में मणिपुर, नगालैंड और अरुणाचल प्रदेश और दक्षिण में मेघालय, मिजोरम और त्रिपुरा हैं।
अली बहादुर 1850 से 1858 बांदा के नवाब रहे उन्होंने झांसी की रानी की सहायता की 1857 की क्रांति में और नानासाहेब और झांसी की रानी के साथ मिलकर ग्वालियर पर भी हमला बोला और रानी लक्ष्मीबाई ने उन्हें राखी भेजी थी जिसके तहत उन्होंने रानी लक्ष्मीबाई की मदद करना स्वीकार किया उनके पास करीब 10000 की सेना थी जो रानी लक्ष्मी बाई की सेना से जा मिली और उन सब ने मिलकर ग्वालियर में जयाजीराव सिंधिया की सेनाओं को अपनी ओर मिला लिया अंग्रेजो के खिलाफ लड़ाई लड़ी परंतु बाद में उनकी पराजय हुई और उसके बाद 1858 में बांदा के नवाब अंग्रेजों ने ले लिया और आज भी एक स्वतंत्रता संग्राम सेनानी के रूप में जाने जाते हैं और अपनी महानता के लिए याद करते हैं। बाजीराव पेशवा और मस्तानी के वंशज थे। उनकी मृत्यु के बाद वादा पर नवाबों उनके वंशज आज भी एक सामान्य जिंदगी जीते हैं बांदा में और आज भी लोग उनका उतना ही सम्मान करते हैं वह बाजीराव प्रथम के वंशज और अली बहादुर के पोते थे उनके साथ काफी बड़ी मराठा सेना थी और 1857 की क्रांति में वह कई सारे मराठा सरदारों के साथ अंग्रेजों के खिलाफ शामिल हुए जिसमें तात्या टोपे नानासाहेब पेशवा झांसी की रानी लक्ष्मीबाई और भी कई सारे उत्तर प्रदेश के क्रांतिकारियों के साथ में शामिल हुए हालांकि हार के बाद बांदा के नवाब का पद ब्रिटिश सरकार द्वारा खत्म कर दिया गया और उनको मिलने वाली पेंशन भी खत्म कर दी गई जिसके कारण का परिवार काफी अकेला हो गया और गरीबी में जीवन जीने लगा
साहिबजादी **अस्मा हुसैन** एक भारतीय फ़ैशन डिज़ाइनर हैं। वह अवध के शाही परिवार से ताल्लुक रखती हैं और अवध के नवाब शुजाउद्दौला की वंशज हैं।

अस्मा हुसैन ने 1994 में अपना पहला संग्रह प्रदर्शित किया, और उसी वर्ष उत्तर प्रदेश में अस्मा हुसैन इंस्टीट्यूट ऑफ फैशन टेक्नोलॉजी (एआईएफटी) की स्थापना की। संस्थान को भारत सरकार की राष्ट्रीय व्यावसायिक प्रशिक्षण परिषद द्वारा मान्यता प्राप्त है।

हुसैन एक गैर सरकारी संगठन यूथ अपलिफ्टमेंट एंड वेलफेयर एसोसिएशन (YUWA) के अध्यक्ष और प्रबंध निदेशक हैं। उनका लखनऊ में एक डिजाइनर आउटलेट अस्मा हुसैन फैशन हाउस (एएचएफएच) भी है। वह फैशन डिजाइन काउंसिल ऑफ इंडिया (FDCI), विल्स इंडिया फैशन वीक, भारत में डिजाइनरों की परिषद का हिस्सा हैं।

करियर
-----

अस्मा हुसैन इंस्टीट्यूट ऑफ फैशन टेक्नोलॉजी की स्थापना 1995 में हुई थी और इसका उद्घाटन उत्तर प्रदेश के राज्यपाल मोतीलाल वोरा ने किया था। यह सोसायटी पंजीकरण अधिनियम के तहत पंजीकृत एक स्वायत्त गैर सरकारी संगठन है। अस्मा हुसैन ने अपने संस्थान के नाम पर कई फैशन शो आयोजित किए हैं, जिनमें आईएएस सप्ताह 1998 के लिए *नज़ाकत*, लखनऊ क्लब के लिए *अवध की पोशाक* और उत्तर प्रदेश खादी और ग्राम उद्योग बोर्ड के लिए भी आयोजन शामिल हैं। 1997 में जहांगीराबाद पैलेस में उनके द्वारा दो दिवसीय फैशन उत्सव का भी आयोजन किया गया था। उनका लखनऊ में एक डिजाइनर आउटलेट अस्मा हुसैन फैशन हाउस (एएचएफएच) है, जो कि एक रिटेल डिजाइन आउटलेट है।

निजी जीवन
---------

अस्मा हुसैन ने अलीगढ़ मुस्लिम विश्वविद्यालय से पढ़ाई की। उनकी शादी आईएएस अधिकारी अनीस अंसारी से हुई है और उनकी दो बेटियां हैं, अमीरा हुसैन और नैला अंसारी।

सन्दर्भ
-------

1. ↑  रफीक, मोहम्मद अर्शी (20 मार्च 2009). "Lucknow in Lifestyle". *द इंडियन एक्सप्रेस*.
2. 1 2  भिरानी, राधिका (21 मार्च 2009). "Reviving Awadh craft is designer Asma Hussain's mission". *हिन्दुस्तान टाईम्स*. मूल से 12 मई 2014 को पुरालेखित.
3. ↑  "Asma Hussai, member of FDCI". *Fashion Design Council of India*. 2009. मूल से 1 सितंबर 2018 को पुरालेखित. अभिगमन तिथि 12 अप्रैल 2022.
4. ↑  "Asma Hussain Institute of Fashion Technology". *द न्यूज बॉन्ड*. 20 नवंबर 2009.
5. ↑  "Hussain's mission to revive awadh craft". *ज़ी न्यूज़*. 21 मार्च 2009.
6. ↑  वाधवा, आकाश (10 अगस्त 2013). "Anis Ansari and wife Asma Hussain's iftari party". *द टाइम्स ऑफ़ इण्डिया*.
7. ↑  "Sab Kuch Bakhoobi Sambhal Sakti hai Maa". *जनसंदेश टाइम्स*. 11 मई 2014. मूल से 14 मई 2014 को पुरालेखित. अभिगमन तिथि 26 अक्टूबर 2018.
अस्थिसंध्यार्ति की अवस्था में 'हाइबर्डेन के नोड' बन सकते हैं।
**अस्थिसंध्यार्ति** (अस्थिसंधि + आर्ति = ऑस्टियो-आर्थ्राइटिस (osteoarthritis)) में अस्थियों के जोड़ बिगड़ जाते हैं और उन्हें घुमाना/मोड़ना कष्तप्रद हो जाता है। इसको 'व्यपजनी आर्थ्राइटिस' (degenerative arthritis) भी कहते हैं। इस रोग में दो प्रकार के परिवर्तन होते हैं: 

(१) अस्थियों के कुछ भाग गल जाते हैं और 

(२) बहिस्थ भाग में नई अस्थि बन जाती है। 

प्राय: मध्यस्थ भाग गलता है। जानुसंधि (घुटने का जोड़) में अर्धचंद्र उपास्थि के टूटे हुए भाग के रह जाने से ऐसा होता है। किंतु जहाँ कुछ व्यक्तियों में अनेक वर्षो में भी इस प्रकार के परिवर्तन नहीं होते, वहीं दूसरे व्यक्तियों में थोड़े ही समय में ऐसे परिवर्तन दिखाई देने लगते हैं। अस्वाभाविक प्रकार से बहुत समय तक संधि के अवयवों पर भार पड़ता है। कुछ रोगविषों की क्रिया या संधि अथवा उसके समीप के अस्थिभाग का कुसंयोजित होना, पास की अस्थियों के रोग, स्नायुओं का ढीला पड़ जाना संधि का अतिचलायमान हो जाना तथा इसी प्रकार के अन्य कारण जिनसे चलने में संधि के अंतर्गत अस्थिभाग पर अनुचित दिशा में भार पड़ता है, उपर्युक्त परिवर्तनों के कारण होते हैं। किंतु परिवर्तनों की ठीक ठीक उत्पतिविधि का अभी तक ज्ञान नहीं हो सका है।

इन्हें भी देखें
---------------

* संधिशोथ (गठिया)
* आमवातीय संधिशोथ (रुमेटिक आर्थ्राइटिस)

बाहरी कड़ियाँ
-------------

* Arthritis Ireland
* American College of Rheumatology Factsheet on OA Archived 2011-07-18 at the Wayback Machine
* Osteoarthritis Archived 2015-01-07 at the Wayback Machine The Arthritis Foundation
* WebMDHealth: Osteoarthritis Basics Archived 2008-12-05 at the Wayback Machine at WebMD
* Archived 2010-06-21 at the Wayback Machine American Chiropractic Association
* ऑस्टियोआर्थराइटिस - कारण, लक्षण, निदान और उपचार